NWR-ITD คว้างานก่อสร้างอุโมงค์ส่งน้ำ “ประปานครหลวง” มูลค่ารวม 4 พันลบ.
กิจการร่วมค้า NWR-ITD คว้างาน “ประปานครหลวง” ก่อสร้างอุโมงค์ส่งน้ำตามแนวถนนราชพฤกษ์ มูลค่ารวม 4 พันลบ. โดย NWR รับเงิน 1.97 พันลบ. ส่วน ITD รับ 2.05 พันลบ.
กิจการร่วมค้า NWR-ITD คว้างาน “ประปานครหลวง” ก่อสร้างอุโมงค์ส่งน้ำตามแนวถนนราชพฤกษ์ มูลค่ารวม 4 พันลบ.
31 พ.ค. 2564

บริษัท เนาวรัตน์พัฒนาการ จำกัด (มหาชน) หรือ NWR ระบุว่า เมื่อวันที่ 27 พ.ค.2564 กิจการร่วมค้า อิตาเลียนไทย-เนาวรัตน์ ซึ่งประกอบด้วย บริษัท อิตาเลี่ยนไทย จำกัด (มหาชน) หรือ ITD และบริษัทฯ ได้ร่วมลงนามในสัญญาก่อสร้างกับการประปานครหลวง ในโครงการก่อสร้างอุโมงค์ส่งน้ำตามแนวถนนราชพฤกษ์ จากคลองมหาสวัสดิ์ ถึงถนนเพชรเกษม พร้อมงานที่เกี่ยวข้องสัญญษ G-TN-9B มูลค่าโครงการรวม 4.01 พันล้านบาท (รวมภาษีมูลค่าเพิ่ม) โดยแบ่งสัดส่วนรายได้ดังนี้ สัดส่วนของ ITD จำนวน 51% คิดเป็นมูลค่า 2.05 พันล้านบาท สัดส่วนของ NWR จำนวน 49% คิดเป็น 1.97 พันล้านบาท ระยะเวลาในการก่อสร้าง 1,095 วัน นับจากวันที่แจ้งให้เริ่มงาน